


PATVIRTINTA 
Kėdainių rajono savivaldybės
administracijos direktoriaus
2022 m. spalio  13  d.
įsakymu Nr. AD-1-1190

INTEGRALIOS PAGALBOS TEIKIMO KĖDAINIŲ RAJONO SAVIVALDYBĖS TERITORIJOJE PARTNERIŲ ATRANKOS TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk115949281]1. Integralios pagalbos teikimo partnerių Kėdainių rajono savivaldybės teritorijoje atrankos tvarkos aprašas (toliau – Aprašas) reglamentuoja integralios pagalbos projekto partnerių (toliau – partneris) atrankos (toliau – Atranka) organizavimo tvarką ir kitus klausimus, susijusius su partnerių atranka.
[bookmark: _Hlk115955339]2. Aprašas parengtas vadovaujantis Integralios pagalbos plėtros 2022 – 2029 metų veiksmų planu, patvirtintu Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl Integralios pagalbos plėtros 2022 – 2029 metų veiksmų plano patvirtinimo“.
3. Integrali pagalba teikiama įgyvendinant 2021–2027 metų Europos Sąjungos fondų investicijų programos lėšomis finansuojamą projektą (toliau – projektas).
4.  Galimi projekto partneriai – viešieji, privatūs juridiniai asmenys, teikiantys integralią pagalbą. 
5. Integralios pagalbos gavėjai – vaikai su negalia, suaugę asmenys su negalia, senyvo amžiaus asmenys.

II SKYRIUS
PARAIŠKŲ ATRANKAI TEIKIMAS

6.	Partnerių atranką organizuoja Kėdainių rajono savivaldybės administracija (toliau – Administracija). Atranka skelbiama viešai Savivaldybės interneto svetainėje www.kedainiai.lt Skelbime nurodoma:
6.1. kontaktinis asmuo (pareigos, vardas ir pavardė), teikiantis konsultacijas įstaigoms su atranka susijusiais klausimais, telefono numeris, elektroninio pašto adresas;
6.2. paraiškų priėmimo terminas;
6.3. internetinė nuoroda į Aprašą ir Atrankos dokumentus.
7. Pareiškėjas, siekiantis būti atrinktas partneriu, pateikia Administracijos organizuojamai Atrankai paraišką (Aprašo 1 priedas).
8. Paraiškos priimamos el. paštu administracija@kedainiai.lt, (laiško pavadinime nurodyti “Integralios pagalbos teikimo partnerių atranka”). Paraiška ir jos priedai turi būti atsiųsti vienu laišku. Jeigu dokumentų apimtis viršija maksimalią galimą persiųsti el. paštu, šie dokumentai vienu laišku pateikiami naudojant specialias didelės apimties byloms siųsti pritaikytas programas ir (ar) mainavietes internete. Paraiška turi būti užpildyta lietuvių kalba kompiuteriu ir pasirašyta asmens, turinčio teisę veikti įstaigos, organizacijos vardu, nurodant vardą, pavardę ir pareigas bei patvirtinta antspaudu, jei tokį antspaudą privalo turėti.
9. Paraiškų teikimo klausimais informaciją teikia Kėdainių rajono savivaldybės administracijos Socialinės paramos skyriaus vyriausiasis specialistas Donatas Stelmokas, tel. (8 347) 69528. Paraiškos atrankai priimamos iki 2022 m. spalio 26 d. 12.00 val. 
10. Partneriams keliami šie reikalavimai:


10.1. turėti ne mažesnę nei 2 metų dienos socialinės globos ir slaugos paslaugų teikimo Kėdainių rajono savivaldybės teritorijoje patirtį;
10.2. įgyvendinant projektą, užtikrinti jo atitiktį dienos socialinės globos ir slaugos paslaugų teikimo reikalavimams;
11. Informacija apie atitiktį 10 punkto reikalavimams įrašoma ir pagrindžiantys dokumentai pateikiami Pareiškėjo paraiškoje. Kartu su paraiška Pareiškėjas privalo pateikti steigimo dokumentų (įstatų / nuostatų) kopiją.
12. Paraiškų priėmimo terminas turi būti ne trumpesnis kaip 10 kalendorinių dienų nuo kvietimo teikti paraiškas paskelbimo dienos.

III SKYRIUS
PATEIKTŲ PARAIŠKŲ ATRANKAI VERTINIMAS


13. Paraiškų vertinimas turi būti atliktas per 10 kalendorinių dienų nuo paraiškų pateikimo termino pabaigos.
14. Pareiškėjas iki galutinio paraiškų pateikimo termino turi teisę pakeisti arba atšaukti savo pateiktą Paraišką.
15. Komisija atrenka partnerį (- ius), kurie teiks Kėdainių rajono savivaldybės teritorijoje  integralios pagalbos paslaugas. Laimi paraiška, surinkusi daugiausia balų. Paraiška yra atmetama ir nevertinama, jeigu Pareiškėjas neatitinka bent vieno Aprašo 10 punkte nurodyto reikalavimo. Jeigu kelios paraiškos surenka vienodą balų skaičių, laimi Pareiškėjas, turintis ilgesnę socialinės globos ir slaugos paslaugų teikimo Kėdainių rajono savivaldybės teritorijoje patirtį.
16. Komisija gali atrinkti daugiau nei vieną partnerį, jeigu daugiausiai balų surinkęs pareiškėjas:
16.1. teiks paslaugas mažiau nei 30 asmenų;
16.2. teiks paslaugas ne visoje Kėdainių rajono savivaldybės teritorijoje.
17. Komisijos darbui vadovauja pirmininkas, o jo nesant – pirmininko pavaduotojas.
18. Komisijos veiklos forma yra posėdžiai.
19. Komisijos posėdžiai ir juose priimti sprendimai dokumentuojami posėdžių protokolais.
20. Komisijos pirmininkas (jo nesant – pirmininko pavaduotojas):
20.1. planuoja ir organizuoja komisijos darbą;
20.2. šaukia komisijos posėdžius, planuoja jų darbotvarkę ir jiems pirmininkauja.
21. Komisijos sekretorius yra atsakingas už paraiškų ir prie jų pridedamų dokumentų pateikimą komisijos nariams.
22. Komisijos narys, negalintis dalyvauti posėdyje dėl pateisinamų priežasčių, privalo apie tai informuoti komisijos pirmininką.
23. Komisijos posėdžiai teisėti, jei juose dalyvauja ne mažiau kaip 3/4 komisijos narių.
24. Sprendimai posėdžiuose priimami posėdyje dalyvaujančių narių balsų dauguma. Balsams pasiskirsčius po lygiai, komisijos pirmininkas (jo nesant – jo pavaduotojas) turi sprendžiamojo balso teisę. 
25. Projekto partnerių atrankos rezultatai įforminami Komisijos posėdžio protokolu (toliau – protokolas). Protokolo kopija raštu arba elektroninių ryšių priemonėmis pateikiama Europos Socialinio fondo agentūrai ir atrinktam partneriui (-iams).
26. Atrankos rezultatai skelbiami Kėdainių rajono savivaldybės interneto svetainėje www.kedainiai.lt 

IV SKYRIUS
BAIGIAMOSIOS NUOSTATOS

27. Paraiškas teikiančios įstaigos ir/ar organizacijos yra atsakingos už teikiamų dokumentų ir duomenų teisingumą.
28. Komisijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.
29. Aprašas gali būti keičiamas arba panaikinamas Administracijos direktoriaus įsakymu.
30. Asmens duomenys tvarkomi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų apsaugą ir tvarkymą, nustatyta tvarka.
______________________






































